ผมมีเพศสัมพันธ์กับแฟนครับแต่ได้ยินเสียงเหมือนถุงยางขาดจึงหยุดทันทีแล้วไปล้างนำ้ มีโอกาสท้องไหมครับ(มีอะไรกันวันที่22เดือน12 รอบเดือนมาช่วงวันที่2คับ)
สวัสดีค่ะ การมีเพศสัมพันธ์ถ้าขณะมีเพศสัมพันธ์ไปแล้วถุงยางเกิดการฉีกขาดนั้น อาจจะทำให้มีโอกาสตั้งครรภ์ได้เช่นกันดังนั้นถ้าเป็นเพศสัมพันธ์มาภายใน 72 ชั่วโมง ก็จะมีข้อบ่งชี้ในการใช้ยาคุมฉุกเฉินกินตามไปเพื่อลดโอกาสของการตั้งครรภ์ แต่ถ้าเลย 72 ชั่วโมงไปแล้ว ก็คงจะต้องสังเกตรอบเดือนประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ถ้าประจำเดือนมาช้าเกิน 35 วันไปแล้ว ควรยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป